
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 935 

15 Απριλίου 2014 


ΑΠΟΦΑΣΕΙ Σ 

Αριθ. οικ 13697 

Καθορισμός τεχνικών και διαδικαστικών ζητημάτων, 
σχετικά με την οργάνωση και λειτουργία της Κε¬ 
ντρικής Βάσης Δεδομένων, την παροχή πρόσβασης 
σε αυτήν, τον τρόπο και τον χρόνο ενημέρωσης για 
τα αναρτώμενα έσοδα και τις δαπάνες των συνδυ¬ 
ασμών και των υποψηφίων, τη διασφάλιση τήρησης 
των προσωπικών δεδομένων». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1) Τα άρθρα 1, 2, 3 και 10 του Ν. 3870/2010 (ΦΕΚ 138Α) 
«Εκλογικές δαπάνες συνδυασμών και υποψηφίων και 
έλεγχος αυτών, κατά τις περιφερειακές και δημοτικές 
εκλογές». 

2) Την ανάγκη διασφάλισης πλήρους διαφάνειας στα 
οικονομικά των συνδυασμών και ενημέρωσης των πο¬ 
λιτών για αυτά. 

3) Το άρθρο 1 (κεφ. Α') του Ν. 4250/2014 (ΦΕΚ Α' 74) 
Διοικητικές απλουστεύσεις - καταργήσεις. 

4) Το γεγονός ότι από την παρούσα δεν προκύπτει 
δαπάνη, αποφασίζουμε: 

Άρθρο 1 

Λειτουργία Κεντρικής Βάσης Δεδομένων 

Στην ιστοσελίδα των εκλογών του Υπουργείου Εσω¬ 
τερικών, (θΙ<Ιθ9θ5.γρθ5.9Γ) εγκαθίσταται και λειτουργεί 
ιστοχώρος σχετικά με την ανάρτηση των εσόδων και 
δαπανών των υποψηφίων και των συνδυασμών όπως 
προβλέπεται από το άρθρο 10 του Ν. 3870/2010 (ΦΕΚ 
138/Α') «Εκλογικές δαπάνες συνδυασμών και υποψη¬ 
φίων και έλεγχος αυτών, κατά τις περιφερειακές και 
δημοτικές εκλογές». Οι υποψήφιοι και οι συνδυασμοί 
προκειμένου να εισάγουν τα έσοδα και τα έξοδα, όπως 
ορίζεται στις επόμενες παραγράφους, χρησιμοποιούν τη 
διεύθυνση ΙιίΙρ://βΙ<Ιθ9θ5.νρθ5.9Γ/· Στην ίδια διεύθυνση οι 
πολίτες μπορούν να πληροφορούνται για τα έσοδα και 
τα έξοδα των συνδυασμών. Σχετικοί σύνδεσμοι τοποθε¬ 
τούνται και στην κεντρική ιστοσελίδα του Υπουργείου 
Εσωτερικών (νννννν.γρθε.ρΓ) 


Αρθρο 2 

Διαδικασία Παροχής Πρόσβασης 

1. Κάθε συνδυασμός για τις Περιφερειακές Εκλογές και 
για Δήμους με πληθυσμό άνω των 10.000 κατοίκων υπο- 
χρεούται στη λήψη κωδικού πρόσβασης στην Κεντρι¬ 
κή Βάση Δεδομένων Εκλογικών Δαπανών. (ΚΕ.Β.Δ.Ε.Δ.). 
Για συνδυασμούς σε Δήμους με πληθυσμό μικρότερο 
των 10.000 κατοίκων, η λήψη κωδικού πρόσβασης δεν 
είναι υποχρεωτική. Οι συνδυασμοί αυτοί μπορούν να 
λαμβάνουν προαιρετικά κωδικό πρόσβασης, ακολουθώ¬ 
ντας τη διαδικασία που ισχύει και για τους υπόλοιπους 
υπόχρεους. 

2. Οι συνδυασμοί οφείλουν να ζητήσουν τον κωδικό 
πρόσβασης προκειμένου να αναρτήσουν τα έσοδα και 
τις δαπάνες τους στη βάση αυτή από την έναρξη της 
λειτουργίας της βάσης δεδομένων και το αργότερο 
μέχρι την ανακήρυξη των συνδυασμών. 

3. Για τους υποψηφίους περιφερειακούς και δημο¬ 
τικούς συμβούλους, η διαχείριση των εσόδων και των 
συνδυασμών γίνεται με χρήση του κωδικού πρόσβασης 
που λαμβάνει ο συνδυασμός και δεν επιτρέπεται η με¬ 
μονωμένη λήψη κωδικού από το Υπουργείο Εσωτερικών. 

4. Για τη λήψη του κωδικού πρόσβασης ο επικεφαλής 
του συνδυασμού ή ο διαχειριστής του συνδυασμού ή 
άλλο πρόσωπο που έχει εξουσιοδοτηθεί για το σκοπό 
αυτό, εισέρχεται στην ιστοσελίδα ίιΙΙρ://θΙ<Ιθ9β5.γρθ3. 
9Γ/ και επιλέγει τον σύνδεσμο «Διαφάνεια». Ακολούθως 
εισέρχεται στο σύστημα Διαχείρισης και ακολουθεί τον 
σύνδεσμο «Εγγραφή». Στη συνέχεια εισάγει το Δήμο ή 
την Περιφέρεια στους οποίους πρόκειται να ανακηρυ¬ 
χθεί ο συνδυασμός, την ονομασία αυτού και το ονομα¬ 
τεπώνυμο του επικεφαλής του συνδυασμού. Κατόπιν, 
καταχωρίζονται τα πλήρη στοιχεία του διαχειριστή 
του συνδυασμού (Ονοματεπώνυμο, Πατρώνυμο, Αριθμός 
Δελτίου Ταυτότητας, Ιδιότητα, τηλέφωνα επικοινωνίας, 
βπιαίΙ). Από τη στιγμή αυτή ο λήπτης του ανωτέρω κω¬ 
δικού μπορεί να εισάγει στοιχεία στην ΚΕ.Β.Δ.Ε.Δ., αλλά 
δεν μπορεί να τα δημοσιοποιήσει πριν ολοκληρωθεί η 
διαδικασία πιστοποίησης. 

5. Με τη συμπλήρωση των ανωτέρω στοιχείων, η 
ΚΕ.Β.Δ.Ε.Δ αποστέλλει αυτομάτως στην ηλεκτρονι- 

κή διεύθυνση που έχει δηλωθεί προσυμπληρωμένη 
αίτηση χορήγησης κωδικού πιστοποίησης, την οποία 
ο διαχειριστής του συνδυασμού αφού υπογράψει και 
βεβαιώσει το γνήσιο της υπογραφής του, οφείλει να 
αποστείλει μαζί με το έντυπο διάθεσης του Αριθμού 
Φορολογικού Μητρώου και ευκρινές αντίγραφο της 
ταυτότητάς του, στην Διεύθυνση Μηχανοργάνωσης 
και Η.Ε.Σ. του Υπουργείου Εσωτερικών, Ευαγγελίστρι¬ 
ας 2, Αθήνα 10183. 

6. Με την επιβεβαίωση της ολοκλήρωσης της διαδικα¬ 
σίας πιστοποίησης από τις υπηρεσίες του Υπουργείου 
Εσωτερικών, αποστέλλεται Σύντομο Μήνυμα Κειμένου 
(8Μ3) στο κινητό τηλέφωνο που έχει δηλώσει ο δια¬ 
χειριστής του συνδυασμού, το οποίο περιέχει τον κω¬ 
δικό πιστοποίησης και ο οποίος είναι απαραίτητος για 
τη δημοσιοποίηση των εσόδων και των δαπανών των 
υποψηφίων. 

7. Σε περίπτωση που διαπιστωθεί κατά τον υποχρεω¬ 
τικό ή άλλο έλεγχο ότι υποβλήθηκαν αλλοιωμένα φωτο¬ 
αντίγραφα, εκτός από την ποινική ευθύνη που υπέχει ο 
υπαίτιος κατά τις διατάξεις της παρ. 6 του άρθρου 22 
του Ν. 1599/1986, εφόσον η πράξη αυτή δεν τιμωρείται 
βαρύτερα από άλλη διάταξη, η πράξη, για την έκδο¬ 
ση της οποίας χρησιμοποιήθηκαν τα φωτοαντίγραφα 
αυτά, θα ανακαλείται αμέσως. 

Άρθρο 3 

Καταχώρηση Στοιχείων Συνδυασμού και Υποψηφίων 

1. Με τη λήψη του κωδικού πρόσβασης στη 
ΚΕ.Β.Δ.Ε.Δ. ο διαχειριστής του συνδυασμού μπορεί 
με ευθύνη του να δώσει δυνατότητα πρόσβασης και 
σε άλλους χρήστες, οι οποίοι θα μπορούν να κα¬ 
ταχωρίζουν στοιχεία για λογαριασμό και εκ μέρους 
του συνδυασμού και των υποψηφίων. Ο διαχειριστής 
μπορεί κατά βούλησή του, να περιορίσει στους νέους 
αυτούς χρήστες τη δυνατότητα εισαγωγής στοιχείων 
μόνο για ένα υποσύνολο των υποψηφίων. Σε κάθε 
περίπτωση όμως οι νέες εισαγωγές δεδομένων στη 
ΚΕ.Β.Δ.Ε.Δ, οι διαγραφές ή οι μεταβολές αυτών που 
γίνονται από τους ανωτέρω χρήστες δεσμεύουν το 
συνδυασμό. 

2. Ο διαχειριστής του συνδυασμού ή άλλος εξουσιο¬ 
δοτημένος χρήστης εισάγει σε ειδική φόρμα της εφαρ¬ 
μογής τα στοιχεία όλων των υποψηφίων δημοτικών ή 
περιφερειακών συμβούλων καθώς και τα στοιχεία των 
επικεφαλής των συνδυασμών και των αντιπεριφερειαρ- 
χών με ένδειξη της εκλογικής περιφέρειας, στην οποία 
είναι υποψήφιοι. Είναι δυνατόν να εισαχθούν και τα 
ονόματα των υποψηφίων συμβούλων των τοπικών ή 
δημοτικών κοινοτήτων. Η εισαγωγή τους στο σύστημα 
αποσκοπεί στην ενημέρωση του κοινού, όσον αφορά τη 
σύνθεση του ψηφοδελτίου. 

3. Με ευθύνη του διαχειριστή του συνδυασμού ή άλλου 
εξουσιοδοτημένου χρήστη, αμέσως μετά την ανακήρυξη 
των υποψηφίων από το αρμόδιο δικαστήριο, επικαιρο- 
ποιούνται τα στοιχεία των υποψηφίων που έχουν εισα- 
χθεί στην ΚΕ.Β.Δ.Ε.Δ. 

4. Ο διαχειριστής του συνδυασμού ή άλλος εξουσι¬ 
οδοτημένος χρήστης εισάγει σε ειδική φόρμα τους 
τραπεζικούς λογαριασμούς που έχει ανοίξει ο συν¬ 
δυασμός, κατά την έννοια του άρθρου 1 παρ. 4 του 
Ν. 3870/2010, αναφέροντας το πιστωτικό ίδρυμα, στο 
οποίο έχει ανοιχθεί ο τραπεζικός λογαριασμός και 


μία σύντομη περιγραφή αυτού. Δεν είναι υποχρεωτική 
η αναγραφή του αριθμού του ανωτέρω τραπεζικού 
λογαριασμού. 

5. Ο διαχειριστής του συνδυασμού ή άλλος εξουσιο¬ 
δοτημένος χρήστης εισάγει σε ειδική φόρμα τη σειρά, 
τον αριθμό του πρώτου και του τελευταίου θεωρη¬ 
μένου από τη ΔΟΥ διπλότυπου εισιτηρίου εισόδου 
για εκδηλώσεις κατά την έννοια του άρθρου 1 παρ. 5 
του Ν. 3870/2010 καθώς και την τιμή του εισιτηρίου. 
Σε περίπτωση που θεωρούνται διαφορετικές σειρές 
εισιτηρίων, τότε γίνονται οι ανάλογες αναλυτικές εγ¬ 
γραφές. 

Αρθρο 4 

Καταχώρηση Εσόδων Συνδυασμών 

1. Ο διαχειριστής ή άλλος εξουσιοδοτημένος χρήστης 
εισάγει για το συνδυασμό ή για μεμονωμένο υποψήφιο 
το σύνολο του ύψους των τραπεζικών καταθέσεων ανά 
ημερομηνία και ανά τραπεζικό λογαριασμό. 

2. Ο διαχειριστής ή άλλος εξουσιοδοτημένος χρήστης 
εισάγει στην ΚΕ.Β.Δ.Ε.Δ. ανά εκδήλωση τα διπλότυπα 
εισιτήρια εισόδου που διέθεσε ο συνδυασμός ή ο υπο¬ 
ψήφιος. Η καταχώρηση γίνεται με αναγραφή του πρώτου 
και του τελευταίου αριθμού των διπλοτύπων εισιτηρίων 
εισόδου ανά σειρά. Η εφαρμογή λογισμικού υπολογίζει 
αυτόματα το συνολικό ύψος των εισπράξεων ανά εκ¬ 
δήλωση. Ταυτόχρονα ο χρήστης της εφαρμογής ορίζει 
και τον τραπεζικό λογαριασμό του συνδυασμού, στον 
οποίον έγινε η κατάθεση του ανωτέρω συνολικού ποσού. 

Άρθρο 5 

Καταχώρηση Εκλογικών Δαπανών Συνδυασμών 

1. Ο διαχειριστής ή άλλος εξουσιοδοτημένος χρήστης 
εισάγει για το συνδυασμό ή για μεμονωμένο υποψήφιο 
αναλυτικά κάθε εκλογική δαπάνη, όπως ορίζεται στο 
άρθρο 1 παρ. 2 και άρθρο 2 παρ. 2 του Ν. 3870/2010, με 
ιδιαίτερη ανάλυση ανά κατηγορία δαπάνης και μνημο¬ 
νεύοντας τα αντίστοιχα παραστατικά. 

2. Παροχές σε είδος οι οποίες αποτιμώνται όπως ορί¬ 
ζει η κοινή υπουργική απόφαση του άρθρου 1 παρ. 3 του 
Ν. 3870/2010, εισάγεται με ειδική ένδειξη στην ΚΕ.Β.Δ.Ε.Δ. 
Η αποτίμηση σε χρήμα των ανωτέρω παροχών εισά- 
γονται αυτομάτως από την εφαρμογή και ως εκλογικό 
έσοδο χωρίς να απαιτείται περαιτέρω ενέργεια του 
χρήστη. 

3. Ο διαχειριστής ή άλλος εξουσιοδοτημένος χρήστης 
μετά την καταχώρηση των δαπανών και εφόσον γίνει 
η σχετική κίνηση και στον τραπεζικό λογαριασμό με¬ 
ταγενέστερα συνδέει κάθε δαπάνη με τον τραπεζικό 
λογαριασμό μέσω του οποίου έγινε η πληρωμή κατ' 
εφαρμογή και με την επιφύλαξη του άρθρου 1 παρ. 4 
του Ν. 3870/2010. 

Αρθρο 6 

Δημοσιοποίηση των Στοιχείων 

Ο διαχειριστής του συνδυασμού είναι αποκλειστικά 
αρμόδιος να εγκρίνει από τον πίνακα των εσόδων και 
των δαπανών που έχουν εισαχθεί στη ΚΕ.Β.Δ.Ε.Δ. αυτές 
τις οποίες υποχρεούται να δημοσιεύσει, αφού έχει ελέγ¬ 
ξει το περιεχόμενό τους. Η δημοσίευση των στοιχείων 
είναι δυνατή αποκλειστικά και μόνο με τη χρήση του 
κωδικού πιστοποίησης της παρ. 5 του άρθρου 2 της 
παρούσας απόφασης. 

Αρθρο 7 

Χρονικό Διάστημα Ενημέρωσης των Εσόδων και των 
Δαπανών από τους Συνδυασμούς και 
τους Υποψηφίους 

1. Οι συνδυασμοί και οι υποψήφιοι αυτών οφείλουν 
εντός επτά (7) ημερών από την πραγματοποίηση των 
εκλογικών δαπανών ή των εσόδων να εισάγουν στην 
ΚΕ.Β.Δ.Ε.Δ. τις αντίστοιχες εγγραφές, όπως ορίζεται 
στα άρθρα 4 και 5 της παρούσης. 

2. Ειδικά για τις εκλογικές δαπάνες και τα έσοδα που 
πραγματοποιήθηκαν από την έναρξη της προεκλογικής 
περιόδου, και μέχρι την έναρξη λειτουργίας της βάσης 
δεδομένων, αυτά εισάγονται το αργότερο μέχρι την 
ανακήρυξη των συνδυασμών. 

3. Η σύνδεση των δαπανών με τον τραπεζικό λογαρια¬ 
σμό, μέσω του οποίου εξοφλήθηκαν οι δαπάνες, όπως 
ορίζεται στην παρ. 2 του άρθρου 5 της παρούσας, μπο¬ 
ρεί να γίνει έως και 30 ημέρες από την ημερομηνία 
διεξαγωγής των εκλογών. 

4. Σε περίπτωση επαναληπτικών εκλογών, οι μετέχοντες 
συνδυασμοί μπορούν να εισάγουν εντός επτά (7) ημερών 
από την πραγματοποίησή τους τα εκλογικά έσοδα και 
τις δαπάνες τα οποία γίνονται μεταξύ της εβδομάδας 
που μεσολαβεί μεταξύ των δύο εκλογών. Το αντίστοιχο 
διάστημα για την περαίωση της διαδικασίας της ανωτέρω 
παραγράφου επεκτείνεται κατά μία εβδομάδα. 

Άρθρο 8 

Δημόσια Πρόσβαση στα Δεδομένα 

1. Οι πολίτες μπορούν να έχουν απευθείας πρόσβα¬ 
ση στα δημοσιοποιημένα δεδομένα των συνδυασμών 
και των υποψηφίων στην ηλεκτρονική διεύθυνση άΙΙρ:// 
θ!<Ιθ9θ5.γρθ3.9ΐ7. 


2. Τα έσοδα των συνδυασμών εμφανίζονται συγκε¬ 
ντρωτικά ανά ημερομηνία και ανά τραπεζικό ίδρυμα. 
Αντίστοιχα, οι παροχές σε είδος, οι οποίες αποτιμώνται 
σε χρήματα, εμφανίζονται στη συγκεκριμένη διεύθυνση. 

3. Τα διπλότυπα, θεωρημένα από τη ΔΟΥ, εισιτήρια 
εισόδου εμφανίζονται επίσης συγκεντρωτικά ανά εκ¬ 
δήλωση, με την περιγραφή που έχει δοθεί από τους 
χρήστες της εφαρμογής. 

4. Τα έξοδα των συνδυασμών εμφανίζονται όπως ακρι¬ 
βώς έχουν αυτά καταχωριστεί από τους συνδυασμούς, 
σύμφωνα με το άρθρο 5 της παρούσας. 

5. Οι λίστες των υποψηφίων των συνδυασμών, συμπε¬ 
ριλαμβανομένων και των επικεφαλής και των άμεσα 
αιρετών αντιπεριφερειαρχών, εμφανίζονται αναλυτικά 
ανά εκλογική περιφέρεια ή δήμο, εφόσον έχουν εισα- 
χθεί και οι αντίστοιχοι υποψήφιοι. Από τα στοιχεία των 
υποψηφίων εμφανίζονται αναλυτικά το ονοματεπώνυμό 
τους, το πατρώνυμο και η εκλογική περιφέρεια που είναι 
υποψήφιοι. Ο πολίτης δύναται να έχει πρόσβαση στο 
σύνολο των υποψηφίων αναλυτικά για έναν συγκεκρι¬ 
μένο Δήμο ή μία Περιφέρεια. 

Αρθρο 9 

Από την έναρξη ισχύος της παρούσας καταργείται η 
υπ’ αριθ. πρωτ 50038/3-9-2010 (Β' 1389) απόφασή μας. 

Αρθρο 10 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2014 

Ο ΥΠΟΥΡΓΟΣ 

ΙΩΑΝΝΗΣ ΜΙΧΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: ήίίρ://νννννν.βί.9Γ - β-ΓΠ3ΪΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































